Folketing
2007-04-19

I Venstre deler vi den opfattelse, at den offentlige sektor skal være en så stærk og god arbejdsplads som overhovedet muligt, og derfor er vi også utrolig glade for, at regeringen har iværksat kvalitetsreformen, som jo netop retter sig mod en bedre offentlig sektor. Det må bl.a. være derfor, at LO har ønsket at være med i forhandlingerne herom. Jeg skal bare spørge, om hr. Thomas Adelskov kan bekræfte det, som Rockwool Fonden nåede frem til i sin store undersøgelse af ældreomsorgen, nemlig at den er blevet bedre. Der bruges flere ressourcer end nogen sinde tidligere, og der er afsat mere tid til den personlige pleje af den ældre nu, end før VK-regeringen trådte til. (Kort bemærkning).